Zilele acestea, avertizările cod galben, portocaliu și chiar roșu de ninsoare și viscol i-au speriat pe mulți dintre români. Iernile grele nu sunt însă o noutate pentru țara noastră.

Zilele acestea, avertizările cod galben, portocaliu și chiar roșu de ninsoare și viscol i-au speriat pe mulți dintre români. Iernile grele nu sunt însă o noutate pentru țara noastră. Diferența constă însă doar în modul de abordare a problemei, reiese dintr-un material video publicat de British Pathe.

URMĂREȘTE AICI FILMUL PUBLICAT DE BRITISH PATHE

„Odată cu seara Anului Nou, în chip de semne bune, peste întreaga țară s-au așternut zăpezi bogate, nesfârșite așternuturi de argint pentru ogoare, mirifice podoabe pe crengile care așteptau nostalgic îmbrățișările reci și pure”, se relata în anul 1969 la emisiunea de știri.

„Ne-am trezit peste noapte împotmoliți în frumos și primii care au protestat împotriva acestei estetici cam abuzive au fost automobiliștii de toate mărcile”, se arata în reportaj.

Totuși, preciza reporterul, „Orașele țării, cu oamenii lor harnici, cu ostași și ofițeri în primele rânduri, au pornit o bătălie veselă, dar mai ales obositoare, împotriva zăpezii. În toată țara s-au organizat cu rapiditate adevărate asalturi”.

„În ciuda căderilor masive de zăpezi, viața și-a reluat cursul ei normal, excepție mai făcând mijloacele de transport în comun, care au adoptat ca tactică și strategie alinierea în lungi și întârziate coloane”, se mai arată în încheierea reportajului.

Vezi aici materialul video.